बिथांआ बुङोदि, गोबाव सम नेबोनाय क’कराझार मेडिकॉल कॉलेज आरो देहा फाहामसालिआ भुमि पुजाननि हाबाफारि बादियै क’कराझार जिल्लानि बेसरगांव आव लुफुंजासिगोन, आरो बेखौ मावफुंनो थाखाय थांनाय 6 जानुवारि अक्टआव अन्थाय खाम्पा गायसंनाय हाबाफारिआबो जाफुंसार जाबाय। बे देहा फाहामसालिआव गासै गं 500 बिसिनाफोर थागोन। सोगोसे केन्सार केयर इउनित एबा केन्चार बेरामनि देहा फाहामसालि आरो मॉडार एन्ड चाइल्ड एबा बिमा आरो गथ’ देहा फाहामसालिखौबो लुफुंगोन होन्ना बिथांआ बुङो। क’कराझारनि बेसरगांव आव नार्सिं कॉलेज लुफुंनाया गोख्रोङै सोलिफुगासिनो दं होन्ना बिथांआ मिथिहोबावो।